hy hy ru fi hy hy hy hy hy hy hy hy hy hy hy hy hy en hy hy hy en hy hy hy hy en hy hy hy hy en hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Լավագույնը հարաբերությունների և սիրո մասին: Ռեալ ժամանակի պայմաններում:
Բեղմնականխման բնական մեթոդները հիմնված են դաշտանային ցիկլի ընթացքում բեղմնավորման հավանականության որոշման վրա՝ ըստ ֆիզիոլոգիական նախանշանների:
Եվ այսպես, ինչի մասին է խոսքը:
Հակաբեղմնավորման բնական մեթոդներից ամենահայտնին օրացուցային հաշվարկն է:
Որպես կանոն, աղջկա օրգանիզմում ամեն ամիս զարգանում է մեկ ձվաբջիջ, որն ունակ է բեղմնավորման: Ձվազատման ժամանակ այն անջատվում է ձվարանից և գրեթե 2 օր պահպանում է կենսունակությունը (իսկ սերմնաբջիջը՝ 5 օր): Այսինքն, բեղմնավորման հավանականությունը հենց այդ օրերին է մեծ: 28-օրյա դաշտանային ցիկլի պարագայում «վտանգավոր» են համարվում (բեղմնավորման հավանականությունը մեծ է) 10-17-րդ օրերը: 1-9-րդ և 18-28-րդ օրերը համարվում են «անվտանգ», քանի որ հղիանալու հավանականությունը այդ օրերին բավականին ցածր է:
Հիշեք. դաշտանային ցիկլի ցանկացած տևողության պարագայում ձվազատումը տեղի է ունենում դաշտանը սկսվելուց մոտավորապես 2 շաբաթ առաջ (ոչ թե ցիկլի մեջտեղում): «Վտանգավոր» են ձվազատումից առաջ և հետո 4-5-րդ օրերը:
Եվ այսպես, որոշ զույգեր փորձում են խուսափել սեռական հարաբերություններից ձվազատման՝ այսպես կոչված «վտանգավոր» օրերին: Այդ օրերը տեսականորեն հնարավոր է հաշվարկել, բայց ամեն ինչ շատ անհատական է:
Նախ, ձվազատումը տարբեր աղջիկների մոտ կարող է դաշտանի տարբեր օրերին տեղի ունենալ: Երկրորդը, բնական մեթոդները կանոնավոր ցիկլի պարագայում են արդյունավետ, պահանջում են ուշադրություն օրգանիզմում տեղի ունեցող փոփոխությունների հանդեպ և դրանց վերաբերյալ ամենօրյա գրանցումներ: Այդ իսկ պատճառով սա լիարժեք պաշտպանություն չի կարող լինել, հատկապես երիտասարդ աղջիկների համար, ում մոտ դաշտանը սովորաբար անկանոն է:
Այս մեթոդի առավելությունն այն է, որ կիրառելի է թե՛ չպլանավորված հղիությունից խուսափելու, թե՛ ցանկալի հղիություն պլանավորելու համար: Բացի այդ, չունի կողմնակի ազդեցություններ, իսկ ծախսերի բացակայությունը ավելի հրապուրիչ է դարձնում այս մեթոդը:
Այս մեթոդը կիրառելի չէ անկանոն ցիկլ ունեցող աղջիկների համար: Բացի այդ, այս մեթոդով հնարավոր չէ պաշտպանվել սեռական ճանապարհով փոխանցվող վարակներից և ՄԻԱՎ-ից:
Իսկ եթե դու այնուամենայնիվ գտնում ես, որ օրացուցային հաշվարկի մեթոդը քեզ հարմար է, ապա անպայման խորհրդակցիր բժշկի հետ: Մասնագետը հաշվի կառնի բոլոր հակացուցումները և կօգնի ճիշտ օգտվել այդ մեթոդից:
Բոլոր նրանց, ովքեր դեռևս չգիտեն,նախազգուշացնում ենք, որ ընդհատված սեռական հարաբերությունը չի համարվում հուսալի հակաբեղմնավորման մեթոդ: Չէ՞ որ նախքան հիմնական չափաբաժնով սերմնաժայթքումը, սերմնահեղուկի որոշ քանակություն կարող է ներթափանցել հեշտոց, հասնել ձվաբջիջ և կատարել բեղմնավորում, այսինքն անցանկալի հղիության վտանգը մեծ է:
Ընդհատված սեռական հարաբերությունը կարող է առաջացնել ոչ միայն սեռական ցանկության անկում, այլ նաև արյան կանգ փոքր կոնքի օրգաններում, ինչը սեռական բնույթի հիվանդությունների վտանգ է պարունակում: Բացի այդ, ընդհատված սեռական հարաբերությունը չի պաշտպանում սեռավարակներից և ՄԻԱՎ-ից:
Հակաբեղմնավորման առավել հուսալի (և գործնական) մեթոդների մասին կարող եք կարդալ «Հուսալիորեն պաշտպանված» և «Բարի հորմոններ»:
Նկարները տրամադրել են Alba Soler և Oleh Slobodeniuk:
Քո դեմքի բշտիկներն ու պզուկները հոգնեցրե՞լ են քեզ: Քո ձայնը փոխվե՞լ է: Ինչ-որ հաճելի, բայց տարօրինակ բան է կատարվում քո արտաքինի հետ: Կամ գուցե քո մարմինը արդեն անճանաչելիորեն փոխվե՞լ է մեկ տարվա ընթացքում: Այդպիսի փոփոխություններին դժվար է ընտելանալ:
Մենք գիտենք գրեթե ամեն ինչ այն միջոցառումների մասին, որոնք պետք է ձեռնարկվեն չպլանավորված հղիությունը կանխելու նպատակով: Սակայն, մենք երբեմն կարող ենք սխալվել մեր հաշվարկներում: Ի՞նչ պետք է անել, եթե թվում է, թե իրավիճակն արդեն ուշ է շտկել:
Հետևողական հայացք մարմնին (աղջիկների համար)
Գուցե դու արդեն հասցրել ես հարմարվել քո մարմնի փոփոխություններին, գուցե արդեն գիտես նաև օրացույցում նշված ‹‹կարմիր›› օրերի մասին: Սակայն խոստովանի՛ր, մտածե՞լ ես, թե ի՞նչ է կատարվում քո օրգանիզմում, և ինչու՞ է ամեն ինչ հենց այդպես ստեղծվել:
Այն, ինչի մասին չես ուզում խոսել…
Դու գիտե՞ս, որ բռնություն է համարվում նաև այն գործողությունները, երբ նույնիսկ չկա կոպիտ ուժի կիրառում, ինչպես օրինակ` վիրավորական մեկնաբանությունները, նաև որոշակի բնույթի ակնարկները, հայացքները և հեռախոսազանգերը….
Կապ հաստատել մեր հետ
Մոտակա դեռահասներին բարյացակամ կլինիկաներ / կենտրոններ
Մեզ ուղարկած հարցերի պատասխանները
© 2022 teenslive.am / «Արաբկիր» բժշկական համալիր - Երեխաների և դեռահասների առողջության ինստիտուտ: Բոլոր իրավունքները պաշտպանված են:
Կայքը ստեղծվել է TEENSLIVE.INFO կայքի նյութերի հիման վրա, ԿՏՏԻ ՅՈՒՆԵՍԿՕ-ի հետ համագործակցությամբ, ՅՈՒԷՆԷՅԴՍ տեխնիկական օգնության ռեգիոնալ ծրագրի շրջանակներում: Կայքը պատրաստվել է eWorks-ի կողմից:
Այս կայքում ներկայացված տեղեկատվությունը և կարծիքները կարող են չհամընկնել ՅՈՒՆԵՍԿՕ-ի և ՅՈՒԷՆԷՅԴՍ տեսակետների հետ:
Կայքում օգտագործված անվանումները և ներկայացված նյութերը չեն հանդիսանում ՅՈՒՆԵՍԿՕ-ի կարծիքը` որևէ երկրի, տեղանքի, քաղաքի կամ շրջանի, ինչպես նաև նրանց համապատասխան կառավարման օրգանների իրավական կարգավիճակի, բաժանման կամ սահմանների վերաբերյալ:
Կայքում տեղադրված նյութերը երաշխավորվել են Կրթության և գիտության նախարարության կողմից որպես ուսումնաօժանդակ նյութ`«Առողջ ապրելակերպ» դասընթացի համար: